Ministrul liberal a venit "la judecată" cu gâtul în ghips: "Caragiale ar fi găsit o sursă inepuizabilă de inspiraţie".
Ministrul Ion Ștefan a apărut în plenul Camerei Deputaţilor cu gâtul în ghips. Social-democraţii l-au scutit de votul asupra moţiunii simple împotriva sa, dar înainte de asta, i-au adus critici. Ministrul liberal spune că e "pe muchie de cuţit" și ar putea fi operat, fiindcă are probleme la coloana vertebrală.
Mai că le-a părut rău social-democraţilor că au depus moţiune împotriva ministrului Dezvoltării. Ion Ştefan a apărut în plenul Camerei cu gâtul în ghips.Ministrul spune că s-a trezit cu dureri groaznice şi nu şi-a mai putut mişca mâna. Doctorii i-au zis că e vorba de vertebre tasate şi i-au recomandat repaus.Colegii deputaţi au suspendat şedinţa şi au amânat votul, dar nu înainte de a-i aduce criticile ministrului, în citirea moţiunii "Guvernul PNL după Grindă se cunoaşte!". Ion Ştefan le-a mulţumit, totuşi, pentru înţelegere.ION ŞTEFAN MINISTRUL DEZVOLTĂRII:"Acum vreo 10 zile, eram în Minister, la birou, şi am avut o problemă serioasă, spun eu, o durere maximă în braţul drept, mi-a amorţit mâna complet. Sunt pe muchie de cuţit, în a fi operat, tăiat, în 10 zile am luat atâtea pastile cât nu am luat toată viaţa.""Dacă marele dramaturg Ion Luca Caragiale ar fi trăit în zilele noastre, cu certitudine, ar fi găsit în ministrul "Grindă" o sursă inepuizabilă de inspiraţie." au declarat semnatarii moțiunii simple.